O cotă unică de 12% va fi introdusă la impozitul pe venit pentru persoanele fizice, cu începere de la 1 octombrie curent . Majoritatea parlamentară a votat astăzi în lectură finală inițiativa legislativă pentru reforma sistemului de impozitare a veniturilor salariale . Potrivit documentului, va fi micșorat impozitul pe venit pentru persoanele fizice de la 18% la 12% .   $NE$ prezent, impozitarea persoanelor fizice are la bază sistemul progresiv, prin aplicarea unui impozit în mărime de 7% pentru veniturile de până la 33 mii lei și 18% pentru cele ce depăşesc această sumă . De asemenea, va fi majorată scutirea personală până la 24 000 lei anual, iar pentru persoanele cu dizabilităţi în legătură cu participarea în acţiuni de luptă pentru integritatea ţării și cele din $NE$ urmează să crească de la 16800 de lei până la 30 000 de lei . Proiectul reglementează și mecanismul de calculare a impozitului pe venitul persoanelor fizice pentru anul curent, prin stabilirea fiecărei etape a perioadei fiscale 2018 . Se va reduce contribuţia de asigurări sociale achitate de angajatorul din sectorul privat, instituţiile de învăţământ superior şi instituţiile medico - sanitare de la 23% la 18% . Cea achitată de angajatorii din sectorul privat ce activează în condiţii speciale de la 33% la 26%, iar cea a angajatorilor din agricultură de la 16% la 12% . Proiectul prevede și introducerea unei noi cote reduse a $NE$ în mărime de 10% pentru serviciile de cazare, precum şi pentru produsele alimentare, cu excepţia mărfurilor supuse accizelor, livrate de către agenţii economici în cadrul activităţii de cazare şi alimentaţie publică . Iniţiativa legislativă mai prevede majorarea termenului de repatriere a mijloacelor băneşti de la 2 la 3 ani pentru contractele de vânzare - cumpărare, barter, de export în regim de consignaţie, inclusiv stabilirea termenului de repatriere de 3 ani pentru celelalte contracte . De asemenea, proiectul prevede instituirea unui regim fiscal pentru veniturile salariale ale conducătorilor auto ce activează în cadrul agenţilor economici care prestează servicii de transport auto de călători în regim de taxi .